
Deset godina nakon rasprave B. M. Nedeljkovića: O »bosančici«! izašla 
je rasprava A. Mladenovića, Prilog proučavanju razvitka naše ćirilice, u 
kojoj je autor nastojao da rasvijetli problem bosančice, odnosno ćirilske mi- 
nuskule (brzopisa) na zapadnom ćirilskom području, ali trud, uložen u tu 
raspravu nije donio odgovarajuće rezultate. Mladenovićeva rasprava nosi u 
sebi sve pogreške dosadašnje literature o tom problemu i udaljava nas od 
njegova rješenja. Ona se uklapa u dosadašnje kontroverze o bosančici koje 
se kreću u rasponu od proglašavanja bosančice posebnim pismom do negiranja 
njezinih specifičnosti. Autor nastoji da podupre ovo posljednje mišljenje, a 
da nije proveo cjelovitu analizu brzopisnih dokumenata s našeg područja. 
On se bori protiv »stvaranja jednostranih zaključaka od strane nekih njenih 
proučavalaca koji su se kasnije jednostavno usvajali bez ikakvih proverava- 
nja [...]« pa su »pojedinci u stanju da ćirilicu o kojoj je reč smatraju po- 
sebnim pismom koje se upotrebljavalo na određenoj teritoriji«,* što je načelno 
u redu, ali se ne obazire, na primjer, na radove V. Mošina* bez kojih ne 
možemo pristupiti problemu bosančice. Mladenovićeva rasprava, usprkos svo- 
jim nedostacima, korisno nameće više problema. U prvom redu, još jednom 
upozorava na nužnost udaljavanja od apriorističkih zaključaka o bosančici i 
na potrebu iscrpne morfološke, grafijske i jezične analize razvitka ćirilskog 
brzopisa na zapadnom ćirilskom području. Osim toga, upozorava na potrebu 
izdavanja faksimilijara različitih tipova i varijanata ćirilskog brzopisa na 
našem području. 

Već u početku svoje rasprave M. upozorava da je temeljna pogreška onih 
koji su isticali specifičnosti bosančice u tome što se »nisu istovremeno kom- 
parativno osvrtali na ćirilicu ne samo u južnoslovenskim već ni u srpsko- 
hrvatskim spomenicima, u rukopisima sa istoka i juga naše jezične teritorije«, 


1B. M. Nedeljković, O »bosančici«, Prilozi za književnost, jezik, istoriju 
i folklor XXI, 1955, 271—84. 


>A. Mladenović, Prilog proučavanju razvitka naše ćirilice, Književnost i 
jezik XII 1965/3, 53—66. 


* N. dj., 53. 
4 Cirilski rukopisi Jugoslavenske akademije, I—II, Zagreb 1952—55. 

i smatra da je B. M. Nedeljković, u naprijed spomenutoj raspravi, prvi is- 
pravno uradio i »skrenuo pažnju naučne javnosti na zabludu koja je unesena 
ne samo izolovanim ispitivanjem ćiriličke grafije u spomenicima sa zapada 
već i stvorenim nazivom 'bosančica' pod kojim se [...| Cirilica u pomenutim 
spomenicima izdvaja u nešto posebno«.5 Autor se čudi kako je Nedeljkovićevo 
mišljenje »ostalo [...] gotovo nezapaženo u našoj nauci, evo već desetak go- 
dina«, premda je »Nedeljković argumentima potkrepio svoja tvrđenja«." Bu- 
dući da M. prihvaća Nedeljkovićeve rezultate i gradi dalje na njima, neop- 
hodno je, iako je prošlo već dvanaest godina od izlaska spomenute rasprave, 
da se i na nju osvrnemo. 


Nedeljkovićeva rasprava u stvari je pobijanje koncepcija Ć. Truhelke o 
razvitku ćirilice na bosansko-hercegovačkom području. Autor s pravom za- 
mjera Truhelkinoj koncepciji o bosančici nedosljednost i nepreciznost. Tru- 
helka je mnogo uradio za ćirilsku paleografiju, a osobito za ćirilsku epigra- 
fiju u Bosni, ali mu je nedostajao paleografijski kriterij, pa mu nije bio jasan 
ni razvitak ćirilskog brzopisa u nas. Međutim, načinu Nedeljkovićeva rada, 
možemo postaviti ozbiljne metodičke zamjerke. I sam autor u svojoj raspravi 
citira Rešetara koji se još 19383. s pravom kritički osvrnuo na Truhelkin 
paleografijski rad, odbacivši tada neke njegove teze. Podvrgavajući kritici 
Truhelkin rad N. ne uzima u obzir razvitak ćirilske paleografije nakon Tru- 
helke. Tako se ni on ne obazire na one Mošinove radove koji su važni za 
pitanje bosančice, kao Poljičke konstitucije iz 1620. i 1688. godine (izašlo 1952) 
i Čirilski rukopisi Jugoslavenske akademije, II (faksimilijar, izašlo 1952), a 
koji su objelodanjeni prije autorove rasprave. Autor se u prvom redu poziva 
na ćirilske dokumente iz Državnog arhiva u Dubrovniku, iz skupine Diplo- 
mata et acta (br. 1942, 1984, 3278, 3279, 3280, 3281, 3282; XVII—XVIII st, 
ali analiza te građe dovodi do suprotnih rezultata i to zbog toga što autor 
nije ni pokušao da je temeljito (morfološki, grafijski, jezično) analizira, već 
se ograničio na općenite, nedovoljno čvrste konstatacije. Polazna tačka Ne- 
deljkovićeve kritike je pogrešno Truhelkino mišljenje da se »bosansko pismo 
[...] razvijalo u toku vremena potpuno samostalno od ćirilskog«.“ Suprot- 
stavljajući se s pravom tom mišljenju autor pokušava da dokaže sasvim su- 
protnu, jednako pogrešnu tezu: da »ničega nema što bi pisma iz Bosne iz- 
dvajalo od ostalih ćirilskih pisama«.8 Dakako, ni Truhelka ni Nedeljković nisu 
mogli precizirati i obraniti svoje ekstremne teze. ČCirilsko pismo na bosansko- 
-humskom području nije se »samostalno« (Truhelka) razvijalo, niti bosančicu 
možemo izdvojiti i suprotstaviti ćirilici, ali isto tako ne smijemo poricati, 
kao što to radi autor, da je ćirilica na tom području, kao dio jedinstvene 
ćirilice južnoslavenskog područja, imala svoja specifična obilježja. N. uporno 
nastoji da dokaže da se »od Negotina u Istočnoj Srbiji, [...] Žiće i Smedereva 
pa do Podgorice, Dupila (Crna Gora) piše isto onako kao i u Hercegovini, 
Bosni, Dubrovniku ili Neretvi i Slavoniji«.? Dopušta da »tu i tamo postoji 


5 Mladenović, n. dj., 563—4 
6 Isto, 54. 

7 Nedeljković, n. dj., 272. 
8 Isto, 278. 

% Na istom mjestu, 


456 


O nekim problemima razvitka ćirilske minuskule (»bosančice«) 


izvesno stilizovano ćirilsko pismo« što je nejasno i neprecizno, i da je »u 
izvesnim krajevima karakterističnija češća, u izvesnom periodu gotovo stalna 
upotreba određenih znakova [...l«% ali mi iz njegove rasprave ništa ne 
doznajemo o stvarnim morfološkim i grafijskim obilježjima našeg ći- 
rilskog brzopisa. 

Autor vezuje južnoslavensku ćirilicu isključivo uz srpski narod postav- 
ljajući identifikaciju: »ćirilica (= srpsko pismo, srpska knjiga) [...J«! i ne 
treba mnogo truda da se dokaže neznanstvenost takve teze, ali je ona jedna 
od autorovih pretpostavaka koja nam omogućava da shvatimo način njegova 
mišljenja. Takvom identifikacijom autor veoma jednostavno rješava problem 
rasprostranjenosti i širenja ćirilskog pisma na južnoslavenskom području i 
njegove etničke baze. Mošin, na primjer, govoreći o Berčićevoj podjeli za- 
padne ćirilice na tri škole: bosansku, splitsko-poljičku i dubrovačku upozo- 
rava na »katoličko područje ćirilice«,!* što je uglavnom tačno. Barem već 
od XIII st. (okolica Splita) možemo pratiti razvitak ćirilice i kod Hrvata, a 
od XV st. dalje ćirilica, osobito u Dalmaciji, postaje upravo hrvatsko pučko 
pismo. Zatim, tu je čitava bosansko-humska srednjovjekovna i novovjekovna 
ćirilska pismenost koju ne možemo jednostavno proglasiti srpskom. Suprot- 
stavljajući se Truhelkinom mišljenju autor preko toga prelazi, iako je imao 
izvanredne snimke ćirilskog brzopisa iz XVII i XVIII st. iz Dalmacije u 
Mošinovu faksimilijaru ćirilskih rukopisa JAZU. N. navodi mišljenja Belića 
i Karskog o bosančici i konstatira da »ostaje kod obojice jedno izvan svake 
sumnje: bosančica je po ovom shvatanju ćirilsko pismo sa posebnim oblikom 
za nekoliko slova«.!3 Obilježja bosančice, ćirilske minuskule na zapadnom 
ćirilskom području, nikako ne možemo svesti samo na morfološke specifič- 
nosti, na oblike pojedinih slova. Berčić je težište položio na grafiju i pravopis 
pri podjeli zapadne ćirilice u tri posebne škole. S tim se slaže i V. Mošin,:“ 
ali se nameće potreba da se preciziraju paleografijski, grafijski i pravopisni 
kriteriji za zapadnu ćirilicu. 

N. preuzima taj morfološki kriterij i sasvim nepaleografijski uspoređuje 
jedan poluustavni tekst (Hronograf iz Hopovskog zbornika, kraj XVI st.)5 i 
primjere ćirilskog brzopisa iz crkveno-pravoslavnih krugova!* s bosančicom 
i ističe da se »ona slova koja se smatraju karakteristična za bosansku ćirilicu 
(E, K, T, B, >K) pišu na isti način u Bosni, u Crnoj Gori, u Srbiji i u Voj- 
vodini«,!7 što je samo djelomično tačno, ali nije uopće presudno pri odre- 
đivanju karaktera bosančice. Autor znatan prostor posvećuje kritici termina 
bosančica. S pravom upozorava na paleografijsku nepreciznost toga termina 
i smatra da je do toga došlo zbog toga »što i onima koji su prihvatili termin 

19 Isto. 

11 Isto, 277. 

12. V. Mošin, Metodološke bilješke o tipovima pisma u ćirilici, Slovo 15—16, 
Zagreb 1965, 177. 

13 Nedeljković, n. dj., 271—2. 

14 _Mošin, n. dj., 177. 

15 Mošin, Ćirilski rukopisi... II, 89, br. 99. 

16 Isto, 98, br. 113, 102, br. 117. 

17 Nedeljković, n. d., 278. 

'bosančica' nije bilo naročito jasno šta on upravo treba da znači«.! Tačno 
je da termin »bosančica« nije povijesni termin, odnosno da se u prošlosti nije 
upotrebljavao i da je nastao u XIX st., ali on sam i nije osobito važan, nego 
preciziranje obilježja ćirilice na zapadnom području. Nema potrebe da termin 
bosančica izbacimo iz upotrebe, kad je već udomaćen u literaturi, ali je 
neophodno njegovo paleografijsko preciziranje. 

Osvrnuli smo se samo na neke najvažnije zaključke autora, donesene 
na temelju pogrešnih pretpostavaka, u raspravi koju smatramo neuspjelom, 
da bismo mogli prijeći na probleme koje iznosi A. Mladenović u svojoj ra- 
spravi. 

Temeljni metodički prigovori Nedeljkovićevoj raspravi vrijede i u ocjeni 
Mladenovićeva rada. Autor ističe da njegovo »ispitivanje treba da da od- 
govore na pitanja: u kojoj se meri u pisanju odgovarajućih slova slažu između 
sebe naši spomenici sa zapada, juga i istoka, tj. ima li na jugu i istoku onih 
grafija koje, po nekim autorima srećemo samo u tzv. "bosančici'?«!? Prema 
tome, M. postavlja težište, kao i Nedeljković, na morfološku analizu, na oblik 
pojedinih slova (kako on kaže, »grafija«), i to je bitni nedostatak njegove 
rasprave. Osvrće se, doduše, i na neke grafijske specifičnosti zapadne ćirilice 
(označavanje palatalizacije A i N sa znakom A i s "B), ali im odriče važnost 
i ističe da je »poznato da se u vezi s pisanjem A N, A A radi o ugledanju 
na talijansku grafiju; poznato je također da ovakvo kombinovano obeleža- 
vanje nj i lj nije dosledno zastupljeno u Bosni i Dalmaciji [...l, što pokazuje 
da se radi o jednoj nedoslednoj specifičnosti ćirilskog pisanja na zapadu 
naše jezičke teritorije«.ž" Već je B. Zelić-Bučan upozorila da se na području 
Dalmacije »palatalizacija glasova 1 i n označavala vrlo različito« i da se 
Berčićeva podjela bosančice na tri skupine prema načinu palatalizacije »ne 
može primijeniti ni na sama Poljica, a pogotovo ne na ostalu Dalmaciju«,?! 


ali zbog te raznovrsnosti i nedostatka jednog čvrstog sistema — to u XVII 
i XVIII st. nije bilo ni moguće, jer su bosančicom pisali najčešće široki pučki 
slojevi — ne smijemo poricati da je palatalizacija glasova 1 i n bila jedna 


od specifičnosti upravo ćirilskog brzopisa na zapadnom području, a da brzopis 
na istočnom području takav način palatalizacije glasova 1 i n uopće ne po- 
znaje. M. provodi morfološku analizu velikog broja ćirilskih spomenika iz 
Crne Gore, Vojvodine, Srbije, Bugarske, Mađarske, među kojima su česti 
i zapisi u različitim ćirilskim kodeksima. Analizira oblik, način pisanja po- 
jedinih slova. Konstatira da se na primjer kvadratično B, položeno 5, tronogo 
T ili minuskulno K slično pišu na veoma širokom ćirilskom prostoru, a ne 
samo u Bosni ili Dalmaciji i smatra da je time, što je utvrdio da se »u 
ruskim spomenicima kvadratno B javlja od XVI veka«? riješio problem 
zapadne ćirilice. Autoru se čini da je za problem bosančice, između ostaloga, 
važno tzv. tronogo slovo T. Ističe da »slovo T, zapravo tronogo T (M) uzima 


18 Isto, 279. 

19 Mladenović, n. dj., 55. 

% Isto, 60, bilj. 9. 

2B. Zelić-Bučan, Bosančica u srednjoj Dalmaciji, Split 1961, 23. 


** Mladenović, n. dj., 61. U ruskom poluustavu javlja se četvrtasto slovo B već 
u XV stoljeću — usp. L. V. Čerepnin, Russkaja paleografija, Moskva 1956, 244. 

Karski kao jedan od odlika bosanskog brzopisnog pisma«)* pa se zatim ne- 
potrebno trudi da dokaže suprotno, umjesto da jednostavno konstatira da je 
to obično minuskulno i kasnije poluustavno slovo T koje i ne može biti 
odlikom bosančice. 

Da bismo sa barem približili rješenju problema zapadne ćirilice i napose 
bosančice, neophodno je, prije svega, napuštanje suprotnih, ekstremnih teza 
o bosančici. »Samostalan« razvitak bosančice, kako su ga zamišljali Truhelka 
ili Tentor, dakako da nije bio moguć, ali isto tako je nepotrebna Mladeno- 
vićeva tvrdnja da »jedinstvo naše ćirilice u prošlosti, posmatrano kroz način 
pisanja analiziranih grafija u ovom radu, stvarno uopšte ne dolazi u pita- 
nje«,)** jer termin »jedinstvo naše ćirilice« ne znači u paleografijskom smislu 
ništa. Zadatak paleografa i jest da studira specifičnost u razvitku južnosla- 
venske ćirilice na pojedinim područjima, ne gubeći iz vida činjenicu da je 
taj jedinstveni razvojni proces ćirilskog pisma na našem području bio veoma 
složen, da postoje mnogi otvoreni problemi, osobitosti na pojedinim podru- 
čjima, uvjetovane povijesnim razlozima itd., a ne da te osobitosti prešućuje. 

Termini »zapadno ćirilsko područje« i »zapadna ćirilica« paleografijski 
su opravdani. Oni nas upozoravaju da je ćirilsko pismo na tom području 
imalo neka obilježja koja se razlikuju od obilježja ćirilice na ostalom po- 
dručju. U tom smislu te termine upotrebljavaju J. Vrana i V. Mošin koji 
kaže: »Poseban razvoj doživjela je Ćirilica na zapadnobalkanskom terenu. 
Onaj poseban tip grafije koji se u toku srednjeg vijeka rodio na dukljansko- 
-humsko-bosanskom području, u svojem daljem životu, u zasebnim kulturno- 
historijskim prilikama, na teritoriju bosanske države formirao je jedan po- 
seban sistem pisma i pravopisa«.2* U okviru ćirilice zapadnog područja zanima 
nas u prvom redu razvitak brzopisa. Pri iom se nalazimo pred nekim pro- 
blemima, o kojima ovisi i pitanje bosančice. U prvom redu potrebno je 
odrediti kriterije za paleografijsku analizu i utvrđivanje razvitka ćirilskog 
brzopisa na zapadnom području. Kako se razvijao ćirilski brzopis u nas? 
Kakva su njegova obilježja na pojedinim područjima? Koje varijante bo- 
sančice možemo utvrditi? Kakav je njezin odnos prema brzopisu na istočnom 
ćirilskom području? 

Vidjeli smo da morfološki kriterij nije dovoljan i da vodi do nepotpunih 
rezultata. Zbog toga je pri studiju ćirilskog brzopisa, kako je već istaknuto, 
potrebno sabrati sve elemente: paleografijske, grafijske i jezične. Pri paleo- 
grafijskoj analizi ne smijemo se ograničiti samo na studij oblika pojedinih 
slova, već kao važan faktor moramo uzeti u obzir i opći izgled jednog brzo- 
pisnog teksta, što opet ovisi o duktusu, načinu pisanja pojedinih oblika slova, 
jer se, na primjer, dva kvadratična slova B mogu po svom duktusu među- 
sobno znatno razlikovati, iako im je oblik zajednički: kvadrat — minuskulno 
B bez usjeka. Upravo taj element paleografijske analize nije uzeo u obzir 
Mladenović. Važan je i grafijski sistem, a za bosančicu nisu bez važnosti i: 
jezik, upotreba i proširenost. 


23 Isto, 62. 

24 Isto, 65. 

2 J. Vrana, Kulturnohistorijsko značenje povaljske ćirilske listine iz godine 
1250, Filologija br. 3/1962, 210—12. 

?2€ Mošin, Metodološke bilješke..., 177. 

Definitivno oblikovanoj bosančici, kakva je ona u XVII st. na bosansko- 
-hercegovačkom i dalmatinskom području, prethodio je razvitak kancelarij- 
ske minuskule od XIV st., kojim su se osobito bavili G. Čremošnik i V. Mo- 
šin. Čremošnik je u svojim raspravama?" iscrpno opisao razvitak kancelarijske 
minuskule prema onom tipu ćirilskog pisma u XIV st. u srpskoj kancelariji koji 
je s pravom, zbog veoma izduženih stabala slova, nazvao »srpska diplomatska 
minuskula«. Čremošnik, međutim, nije pratio daljnji razvitak ćirilske kance- 
larijske minuskule na našem području. Da bismo pokazali vezu između bosan- 
čice XVI—XVIII st. s diplomskom minuskulom XIV i XV st., ukratko ćemo 
opisati razvitak kancelarijske minuskule. Diplomska minuskula iz srpske kan- 
celarije prelazi i u bosansku koncelariju za Tvrika I, gdje se ljepotom i sklad- 
nošću ističe minuskula logoteta Vladoja. Ta kancelarijska diplomska minus- 
kula iz sredine i druge polovice XIV st. imala je ustaljen, pravilan duktus, 
ali je kancelarijska praksa vodila prema slobodnijem načinu oblikovanja slova. 
Takva je minuskula u ispravi Pavla Radinovića Dubrovniku od 25. III 1397.2 
Nemarnim duktusom i jednostavnijim oblicima slova ova minuskula morfo- 
loški veoma naliči na kasniju bosančicu, iako se veza s diplomskom minusku- 
lom iz sredine XIV st. očituje u izduženim stablima slova ispod osnovne i 
iznad gornje crte. Slovo JI, izvedeno s dva poteza, sasvim sliči na II iz po- 
ljičkih dokumenata.# Dakle, već potkraj XIV st. u ovoj ispravi održava se onaj 
paleografijski proces, uvjetovan potrebom za bržim pisanjem, koji će dovesti 
do karakterističnih oblika razvijene bosančice. 


Petnaesto stoljeće je veoma važno za budući razvitak ćirilske minuskule. 
Dok je kancelarijska minuskula druge polovice XIV st. morfološki bila je- 
dinstvena, a njezin duktus uglavnom ustaljen, u toku XV st. odvija se pro- 
ces morfološkog raspadanja diplomske minuskule, a istodobno od kraja XV 
st. nastaje i teritorijalno širenje ćirilske minuskule izvan prvobitnoga bo- 
sansko-humskog područja. Na njezin daljnji razvitak u XV i XVI st. utjecali 
su različiti elementi. U prvoj polovici XV st. diplomska minuskula nestaje iz 
kancelarije srpskih despota Stefana Lazarevića i Đurđa Brankovića, a zamje- 
njuje je poluustav.*! Mošin to povezuje uz pojavu novoga resavskog pravo- 
pisa3* U srpsku kancelariju ponovo uvodi diplomsku minuskulu despot La- 
zar. U dubrovačkom Državnom arhivu, u skupini Acta Turcharum (br. 18), 
sačuvano je pismo despota Lazara od 22. XII 1457, pisano kancelarijskom 
minuskulom koja još čuva vezu s diplomskom minuskulom (produžena stabla 
slova A, I, H).** Konačnim padom srpske despotovine pod vlast Turaka (1459) 


27 Osobito u raspravi: Srpska diplomatska minuskula, Slovo 13, Zagreb 1963, 
119—36. 

"#8 Državni arhiv u Dubrovniku, bečki popis ćirilskih isprava, br. 1036; usp. 
Lj. Stojanović, Stare srpske povelje i pisma, I/1, Beograd—Sr. Karlovci 1929, 
br. 259. 

2 Usp. faksimil kod: G. Čremošnik, Bosanske i humske povelje srednjega 
vijeka, Glasnik Zemaljskog muzeja u Sarajevu, Sarajevo 1951, 90, sl. 24. 

% B. Zelić-Bučan, n. dj., Tabela I. 

81 Usp. o tome: G. Čremošnik, Srpska diplomatska minuskula, 128, i V. Mošin, 
Metodološke bilješke ..., 163—4. 

%* Na istom mjestu. 

833 Usp. faksimil nekoliko redaka adrese tog pisma kod: Ć. Truhelka, Tur- 
sko-slovjenski spomenici dubrovačke arhive, GZM XXIII, 1911, Tab. III. 

nestaje i srpske kancelarije, a time i središta upotrebe kancelarijske minus- 
kule u Srbiji. Diplomska minuskula na bosansko-humskom području imala je 
nešto drugačiji razvitak. I u bosansku kancelariju se u početku XV st. po- 
novo vraća ustav bosanskog tipa;* ali u sredini XV st., za kralja Stefana 
Tomaša, u bosansku kancelariju se ponovo uvodi »autohtona bosanska diplom- 
ska minuskula«.#5 Nakon pada Bosne pod tursku vlast (1463) diplomskom mi- 
nuskulom ili običnom minuskulom pisalo se u srednjovjekovnom Humu, u kan- 
celarijama humskih velikaša. Isprava hercega Vlatka Dubrovniku od 5. X 
1478.%% pisana je diplomskom minuskulom, ali je ona već veoma daleko od 
pravilne i skladne diplomske minuskule iz druge polovice XIV stoljeća. Raz- 
vitak kancelarijske minuskule na bosansko-humskom području u toku XV st. 
temelj je razvitku ćirilske minuskule u XVI i XVII stoljeću. U drugoj polovici 
XV st. Cirilskom minuskulom pisalo se i u kancelarijama različitih turskih 
feudalaca." U predgovoru »Tursko-slovjenskim spomenicima dubrovačke ar- 
hive«, Ć. Truhelka netačno ističe da su »originali dokumenata što ih iznosim 
[...] pisani bosanicom«,* iako su u stvari te isprave pisane različitim izdan- 
cima kancelarijske minuskule. Ove turske ćirilske isprave paleografijski su 
zanimljive, iako im dosad nije obraćena znatnija pažnja. One odražavaju 
proces morfološkog raspadanja diplomske minuskule u toku XV st., pa su 
pisane najrazličitijim tipovima kancelarijske minuskule, od još dobro obli- 
kovane diplomske minuskule,? preko minuskule kod koje se osjeća utjecaj 
poluustava,““ do minuskule koja je već nešto bliža kasnijoj bosančici.“! Dok 
je kancelarijska minuskula u XIV st. u srpskoj, dubrovačkoj i bosanskoj kan- 
celariji morfološki bila srodna (usprkos izvjesnim razlikama diplomska mi- 
nuskula dubrovačkog kancelara Ruska Hristoforovića veoma je srodna, ogo- 
bito po svom općem izgledu, s diplomskom minuskulom Tvrtkova logoteta 
Vladoja),*“* minuskula XV st. pokazuje ono obilje morfoloških tipova koje 
će postati karakteristično za bosančicu XVI—XVIII stoljeća. U ovoj prilici 
nije moguće izvršiti ni približnu morfološku analizu materijala XV st., što bi 


34. Usp. o tome: Čremošnik, Bosanske i humske povelje ..., GZM 1949/50, 148—50; 
isti, Srpska diplomatska minuskula, 131. 

85 Čremošnik, Bosanske i humske povelje..., GZM 1949/50, 188. 

386 Mošin, Ćirilski rukopisi..., Il, 117, br. 134. 

37 Državni arhiv u Dubrovniku, Acta Turcharum (objelodanio Ć. Truhelka, 
Tursko-slovjenski spomenici...); Arhiv JAZU u Zagrebu (usp. Mošin-Traljić, 
Ćirilske isprave i pisma u Arhivu Jugoslavenske akademije, Starine 46, Zagreb 
1956, 98; Mošin, Čirilski rukopisi..., br. 135 i 136). 

8%. GZM 2XOXIII, 1911, 3. 

% Kao, na primjer, pismo Mehmeda Čelebije Dubrovčanima (Truhelka, Tursko- 
-slovjenski spomenici..., 13, br. 9; original u Državnom arhivu u Dubrovniku; 
Truhelka ga datira: »poslije 1454«), pisano humskom diplomskom minuskulom (USP. 
sličnost s diplomskom minuskulom isprave Radosava Pavlovića od 31. I 1437 — 
faksimil dijela te isprave kod Čremošnik, Bosanske i humske povelje..., GZM 
1951, 107, sl. 27). 

4% Truhelka, n. dj., 28, br. 25 (faksimil Tab. VI), pismo sultana Mehmeda II 
Dubrovčanima od 6. V 1468. 

41 Isto, 40, br. 42 (faksimil Tab. VII), trgovački privilegij Sinanbega, gospodara 
Hercegovine Dubrovčanima od 1. II 1475. 

42 Usp. faksimile br. 9 i 10 uz Čremošnikovu raspravu Srpska diplomatska mi- 
nuskula u Slovu 183. 

dalo zanimljive rezultate. Upozoravamo, na primjer, na isprave Ajaz-pašeš 
koje se odlikuju posebnim tipom kancelarijske minuskule s veoma produže- 
nim stablima slova, međusobno zbijenim i izvedenim masivnim, okomitim 
potezima. 

U XV st. pada još jedna pojava: širenje ćirilske minuskule i na srednjo- 
vjekovnu Hrvatsku.“ U sredini XV st. ćirilskom minuskulom pisali su isprave 
u Klisu i Sinju neki hrvatski feudalci (cetinski knez Ivaniš, ban P. Talovac 
i drugi). Upravo srednja Dalmacija je područje na kojem nastaju u XVII 
i XVIII st. najljepši primjerci bosančice. Minuskula hrvatskih isprava XV 
st.** pokazuje očitu morfološku vezu sa suvremenom diplomskom minusku- 
lom, ali to je ipak samo obična kancelarijska minuskula. Te ćirilske isprave 
iz srednje Dalmacije možemo označiti kao početnu fazu bosančice, jer se već 
ističu jednostavnijom grafijom i čistim narodnim jezikom. Ove isprave ne 
poznaju nikakvih nadrednih znakova (oznaka kratica, nadredna slova) ko- 
jima upravo obiluju suvremene turske ćirilske isprave.““ I taj element, opći 
izgled, grafijsku sliku jednog dokumenta moramo uzeti u obzir pri analizi 
pojedinih tipova ćirilske minuskule. 


Od početka XVI st. ćirilska minuskula se i dalje širi na hrvatskom teri- 
toriju. Njom se pišu isprave u Pounju, Pokuplju (Keglevići). O tome svjedoči 
skupina ćirilskih isprava s područja Krajine u Arhivu JAZU u Zagrebu,# od 
kojih su tri reproducirane u Mošinovim CČirilskim rukopisima Jugoslavenske 
akademije II, br. 139—41. Pismo Bišćana Nikoli Jurišiću iz 1520 (br. 139) 
pisano je običnom minuskulom. Produženja slova A, II, 3 upozoravaju na ve- 
zu s diplomskom minuskulom, ali se ovdje već bitno izmijenio odnos između 
temeljnih dijelova slova i stabala. Dok su u diplomskoj minuskuli XIV st. 
temeljni dijelovi slova bili veoma sitni, pa nisu ni ispunjavali čitav zamišljeni 
prostor između osnovne i prve gornje crte, a stabla slova A, I, P, #, H bila 
veoma produžena u gornji i donji prostor, dotle se u ovoj minuskuli XVI st. 
temeljni dijelovi slova povećavaju, a stabla skraćuju (slovo A najupornije 
čuva dužinu i zaobljenost stabla). Taj novi odnos postaje obilježjem bosančice. 
Spomenute ćirilske isprave iz Krajine pokazuju još jednu osobitost, poput 
isprava iz Klisa i Sinja (XV st.): nema kratica, u svakoj riječi ispisana su sva 
slova, a jezik je čisti narodni. Zato ove isprave već imaju opći izgled bosan- 


“3 Faksimili: Truhelka, n. dj., Tab. IX i Mošin, Cirilski rukopisi..., II, 118, br. 
135. 

44 Najstarije ćirilske isprave s područja srednjovjekovne Hrvatske (Klis, Sinj) 
potječu iz XV st., ali je ćirilica mogla na tom terenu, koje graniči s bosanskim. 
ćirilskim područjem, i ranije biti u upotrebi. Najkasnije u sredini XIII st., a vje- 
rojatno i ranije, ćirilicom se pisalo u okolici Splita (usp. o tome: J. Vrana, Kulturno- 
historijsko značenje povaljske ćirilske listine...). 

5 DD Šurmin, Hrvatski spomenici, Monumenta H-JSM VI, Zagreb 1898, br. 
72, 74, 86, 93, 125, 152, 179; Dodatak, 432, br. 4. Jedna ćirilska isprava iz god. 1492. 
potječe s područja Lučke županije, Šurmin, n. dj., 361—2. 

46 Faksimil isprave, testamenta R. Vladišića uz raspravu S. Ivšića, Hrvatski 
ćirilski testamenat Radoslavca Vladišića iz god. 1436 u prijepisu iz god. 1448, Časo- 
pis za hrvatsku poviest I/1—2, Zagreb 1943, 83—7. 

4“7 Usp. Truhelka, Tursko-slovjenski spomenici..., Tab. V, VI, X. 

48 Mošin-Traljić, Ćirilske isprave i pisma..., Starine 46, 131—2, Čirilske is— 
prave sa Krajine, br. 1—12. 

čice koji možemo označiti kao jednostavnost i grafijsku čistoću teksta. U 
grafijskom pogledu ove isprave ne poznaju ni u ni «, a 'E se upotrebljava 
za j, kao i u dalmatinskoj bosančici u XVII i XVIII stoljeću. Po ovim mor- 
fološkim i grafijskim obilježjima, kao i po općem izgledu, spomenuti ćirilski 
dokumenti iz Dalmacije (XV st.) i Pounja (XVI st.) pripadaju zapadnoj ćirilici, 
odnosno zapadnoj varijanti ćirilskog brzopisa. Sasvim osobit tip brzopisa nalazi 
se u pismu sarajevskog uhode Mlečanima iz 1591. godine.“ Duktus slova je 
nepravilan, nemaran, pa je i opći izgled tog brzopisa prilično ružan. Stabla 
slova A, JL, H, T, P,$8 nemarno su izvijena i izdužena, položeno E ima već kur- 
zivni oblik, a osobito su zanimljive ligature slova s vodoravnim potezom (N, 
T, II, B, H) kojim se vezuju za iduće slovo, pa ovaj tip pisma možemo označiti 
kao brzopis s kurzivnim elementima. Dokument je i grafijski zanimljiv: po- 
luglasova nema, kao ni dvoglasa, nema 'k, palatalizacija A i N nije provedena. 
Po ostalim obilježjima (nema nikakvih nadrednih znakova, riječi se ne krate, 
čisti narodni jezik — ijekavska štokavština) dokument pripada zapadnoj ćiri- 
lici. Prema tome, ćirilski brzopis bio je u XVI st. u upotrebi na bosansko- 
-hercegovačkom teritoriju, u Pounju i u Dalmaciji. Na bosansko-hercegovač- 
kom teritoriju direktno se oslanja na kancelarijsku minuskulu XIV i XV 
stoljeća. Osim toga, u XVI st. ćirilskom minuskulom pišu isprave i turski 
feudalci, pa i kancelarije pojedinih sultana. 


Za razvitak bosančice osobito je važno XVII stoljeće. Bosančica se mor- 
fološki definitivno oblikuje, grafijski sistem postaje određeniji, na što utječu 
i tiskana izdanja M. Divkovića (Nauk karstianski, 1611).2! Mošin ističe da »ne 
ćemo mnogo pogriješiti, ako knjiški tip pisma na području zapadne ćirilice 
novovjekog razdoblja označimo kao poluustav«;? što je tačno. Mogli bismo 
dodati da su u tom poluustavu tiskanih knjiga bosanskih franjevaca u XVII 
st. prisutni izraziti brzopisni elementi: položeno E, četvrtasto B; veoma je 
karakteristično slovo /I, koje potječe iz diplomske minuskule XIV i XV st, 
ali bez donjeg dijela lijevog produženog poteza, dok je njegov gornji dio 
jednako dugačak i koso položen kao i prečnica, oboje s desne strane za- 
tvoreni polukružnim potezom (podrijetlom je to desni okomiti potez ustav- 
nog slova ]I). Ova izdanja važna su i zbog utvrđivanja grafijskog sistema 
zapadne ćirilice: palatalizacija 1 in sa znakom A (BA = lj; A N = nj), nema 
dvoglasa ta, &, , ni znaka 'E; znakom A označavaju se glasovi ć i đ, nema 
nikakvih nadrednih znakova ni akcenata. Ta grafijska jednostavnost i čisti 
narodni jezik uklapa poluustav Divkovićevih izdanja u krug zapadne ćirilice, 
pa ga možemo označiti i kao bosančicu tiskanih knjiga, jer je po 
tim elementima veoma srodna dalmatinskoj rukopisnoj bosančici, na koju je 
grafijskim sistemom i utjecala. U XVII st. bosančica je veoma rasprostranjena 
u Bosni, Hercegovini, Dalmaciji, Dubrovačkoj republici, Boki Kotorskoj, pa je 
za studij ćirilskog brzopisa na našem području i za problem njegovih tipova 
i odnosa bosančice sa vrstama brzopisa na istočnom ćirilskom području, zatim 
za problem proširenosti brzopisa upravo to stoljeće najpogodnije. 


€ Mošin, ĆČirilski rukopisi... II, 125, br. 148. 

% Truhelka, Tursko-slovjenski spomenici..., 130, 137, 138 i dalje. 
5. Mošin, ĆCirilski rukopisi... I, 10, 14. 

5* Mošin, Metodološke bilješke..., 178. 

Bosančicu XVII i XVIII st. obilježava morfološka i grafijska raznovrsnost 
i to zbog toga što bosančica postaje pučko pismo. Ona se ne ograničava na 
kraljevske i vlasteoske kancelarije (kao minuskula u XIV i XV st.) u kojima 
je morfološka dosljednost razumljiva, već njome piše velik broj pučkih pi- 
sara od kojih svaki ima svoj duktus, a često i pravopis. 

Identičnu pojavu lako možemo, gotovo u isto doba, zapaziti i na po- 
dručju latinske paleografije. Dok je notarska kurzivna gotica, na primjer u 
XIV st., uza sva posebna obilježja u duktusu, sistemu kraćenja i sl., koja je 
unosio pojedini notar, ipak bila morfološki jedinstvena, dotle kurziv XVI, a 
osobito XVII ili XVIII st. uopće ne poznaje tu jedinstvenost. Latiničke kur- 
zive XVII ili XVIII st. već su individualne kurzive svakog pisara od kojih 
svaki ima svoj način oblikovanja slova. Zbog te usporednosti paleografijskih 
procesa u ćirilskom i latiničkom pismu (ne smijemo zaboraviti ni na sasvim 
razumljiv utjecaj latiničkog kurziva na bosančicu u Dalmaciji!) nikako se ne 
bismo mogli složiti s Mladenovićem koji u svojoj raspravi morfološku i gra- 
fijsku raznovrsnost, ili kako on kaže »nedoslednost«, smatra argumentom za 
svoje teze, jer se to obilje individualnih obilježja potpuno uklapa u morfo- 
loški i grafijski sistem zapadne Ćirilice. 

Zasada još nije moguć sistematski, iscrpan pregled razvitka ćirilskog brzo- 
pisa na zapadnom području, jer materijal još nije ispitan, pa nam nedostaju 
studije o tipovima brzopisa, kao što je studija B. Zelić-Bučan o dalmatinskoj 
bosančici. Ne znamo dovoljno o tipovima brzopisa na turskom području (Bo- 
sna i Hercegovina), a ni o brzopisu u Crnoj Gori, što je važno za pitanje 
koliko je bio i na crnogorskom području proširen isti tip brzopisa kao i u 
Dalmaciji ili Bosni. Zbog toga su izvjesne korekture dosadašnjih ispitivanja 
moguće, ali su nam temeljni paleografijski procesi dobro poznati. 

Pokušat ćemo na primjerima pokazati kakve su se varijante brzopisa 
upotrebljavale u XVII i XVIII st. na zapadnom ćirilskom području. Vidjet 
ćemo da sve varijante brzopisa možemo ipak podijeliti u dvije grupe. U 
prvom redu, treba istaknuti da ne postoji stroga vezanost pojedinih tipova 
brzopisa uz određena područja. U Hercegovini se, na primjer, nije upotreblja- 
vala samo bosančica, već i tip brzopisa kojim su pisali crkveni krugovi. To 
je ovisilo o osobi pisara i baš je ta pojava paleografijski važna, jer upućuje 
na činjenicu da su na istom području egzistirala dva ili čak više tipova brzo- 
pisa. Turski feudalci odreda su pisali bosančicom, ali se dešavalo da su imali 
pisara koji je poznavao samo crkveni tip brzopisa. To omogućuje potpunije 
uspoređivanje ta dva tipa brzopisa, od kojih je bosančica izvan svake sumnje 
bila dominantno pismo turskih feudalaca u Hercegovini, u skladu s bosansko- 
-humskim tradicijama zapadne ćirilice. 

Kad, na primjer, Jusuf Čehaja Babović piše iz Trebinja Dubrovačkoj re- 
publici (16. IX 1648)5% upotrebljava tip brzopisa koji se morfološki, grafijski, 
jezično i svojim općim izgledom temeljito razlikuje od suvremene bosančice. 
To je brzopis kakav se u XVII st. upotrebljavao u crkveno-pravoslavnim kru- 
govima, oblog duktusa. U morfološkom pogledu nedostaju mu neki izraziti 
minuskulni elementi: slovo B nije kvadratično, a II je poluustavno. Opći iz- 


58 Državni arhiv u Dubrovniku, Diplomata et acta, br. 1942/34. 

gled tog brzopisa srodan je s pismom episkopa Gavrila zagrebačkom biskupu 
Petru Petretiću iz 1664,%*“ samo što trebinjski dokument ima okomiti duktus 
slova. Grafijski i jezično srodan je suvremenim poluustavnim tekstovima. 

God. 1672. piše Mehmed efendija teftedar bosanski dubrovačkom knezu 
jednom varijantom bosančice koja se morfološki razlikuje od dalmatinske bo- 
sančice. Slovo /I nije minuskulno, već jedna osobita varijanta poluustavnog 
slova /[ bez spuštenih nožica ispod crte, ali se zato od vrha slova proteže 
dugački, na vrhu zaobljeni, potez kroz čitav gornji prostor. B. Zelić-Bučan je 
pažljivo sakupila sve oblike slova /I u dalmatinskoj bosančici, ali nijedno ne 
naliči slovu ZI iz spomenutog pisma. Veoma je zanimljivo i slovo N s viso- 
kom petljom na desnom stablu. Slovo A se sastoji od izduženog, lagano zaob- 
ljenog stabla koje na vrhu, otprilike na položaju prve gornje linije, završava 
sitnim polukrugom. Pa ipak, usprkos ovim razlikama, po svom općem izgledu, 
grafiji, to je bosančica. 

Pismo kapetana i ostalih aga iz Risna dubrovačkom knezu od 30. VI 1655.55 
pisano je već tipičnom bosančicom XVII st., sa svim obilježjima zapadno-ćiril- 
skog brzopisa. 

U istoj skupini u Državnom arhivu u Dubrovniku sačuvano je mnogo do- 
kumenata turske kancelarije iz Novoga (XVII st.). To su pisma novskih po- 
glavara Dubrovačkoj republici, pisana izrazitim, ponešto nemarnim, brzopi- 
som koji je po svim elementima srodan bosančici i temeljito različit od 
suvremenoga srpskog brzopisa.57 


Građa XVIII st. pruža još veće obilje primjera. U Državnom arhivu u 
Dubrovniku (Diplomata et acta, br. 1984 A/76) nalazi se pismo Omera čele- 
bije i trebinjskih Turaka dubrovačkom knezu (XVIII st.). To je brzopis, ali 
sa snažnim utjecajem crkvenog poluustava po općem izgledu, a i grafiji (od 
poluglasova samo kh) s mnogo nadrednih znakova. Pismo je pisano čistim 
narodnim jezikom. Primjerci takvog brzopisa, bliskog poluustavu, ipak su 
na hercegovačkom području rijetki i izuzetni." Usporedbom tog brzopisa-po- 
luustava s pismom stolačkog kapetana Ahmeda (XVIII st.)"% konstatiramo iz- 
razitu razliku. Pismo kapetana Ahmeda pisano je tipičnim brzopisom bosan- 
sko-hercegovačkih muslimana (tzv. »begovsko pismo«). Obilježavaju ga koso 
nagnuta slova: četvrtasto B, H, N, IL, T, III, što čitavom tekstu daje donekle 
nemaran izgled. Istim tipom brzopisa pisana su i pisma Osmana kapetana u 
Stocu dubrovačkom knezu (o. 1730), kao i pismo Osman paše iz Trebinja 
(1720),#! samo ono ima nekaligrafski izgled. U pismu Omera čohadara Osman- 
agina kapetanu dubrovačkog lazareta (XVIII st.) nalazimo posebnu, nekali- 
grafsku varijantu muslimanskog brzopisa."" Stabla slova su veoma kratka, 
kosi položaj ima samo slovo B. Slovo /I[ je poluustavno. Dok se spomenuti 


5%4 Mošin, Ćirilski rukopisi... II, 100, br. 115. 

5 Državni arhiv u Dubrovniku, Diplomata et acta, br. 1942/229. 
56 Isto, br. 1942/112. 

57 Usp. Diplomata et acta, br. 1942/10, 11, 14 i dr. 

5% Usp. i Diplomata et acta br. 3278/21a, god. 1707, Trebinje. 
5% Isto, br. 1984/A—66. 

#0 Isto, br. 1984/A—139, br. 3278/78. 

#1 Isto, br. 3278/55. 

6 Isto, br. 1984/A—62. 


495 


Tomislav Raukar 


primjeri muslimanskog brzopisa s kosim položajem nekih slova ističu ravnim 
potezima, pismo Osman bega Rizvanbegovića od 3. VI 1729. pisano je po- 
sebnom varijantom muslimanske bosančice koju bismo mogli nazvati »oblom«, 
jer se ističe oblinom duktusa; osobito su zaobljena produženja slova A, TI, 
N iP u donjem prostoru, pa to čitavom tekstu daje izgled zaobljenosti. Izvje- 
sne sličnosti s ovim tipom muslimanske bosančice ima pismo Osman bega 
Filipovića iz Livna splitskom kolunelu Mačukatu (potkraj XVIII st.).#* Ovaj 
muslimanski brzopis, »begovsko pismo«, od kojega smo ovdje naveli nekoliko 
primjera, po morfološkim, grafijskim i jezičnim obilježjima pripada zapadnoj 
ćirilici: možemo ga označiti kao posebnu, muslimansku varijantu bosančice. 

Ali bosansko-hercegovački muslimani nisu pisali samo »begovskim pis- 
mom«, već i onim tipom brzopisa koji je po svemu srodan dalmatinskoj bo- 
sančici. U Državnom arhivu u Dubrovniku (Diplomata et acta, br. 3278) ima 
priličan broj turskih dokumenata s bosansko-hercegovačkog područja koji 
su pisani takvom bosančicom. Tako, na primjer, pismo Abdulaha efendije 
Drenišlića iz Sarajeva od 19. IX 1702.%# To je veoma skladna, grafijski jedno- 
stavna bosančica (nema poluglasova, ni dvoglasa; A A =lj, A N =nj; nema 
nikakvih nadrednih znakova), zatim pismo Hadži-Mehmeda iz Mostara od 
27. II 1712. sa sličnim paleografijskim obilježjima. 

I Dubrovačka republika je upotrebljavala bosančicu u dopisivanju s tur- 
skim feudalcima. Dubrovačka bosančica je veoma pravilna, skladna, srodna 
dalmatinskoj. Čini se da je na njezin duktus utjecao suvremeni latinički kur- 
ziv, kao i na neke tipove dalmatinske bosančice.# Više dokumenata dubro- 
vačke bosančice čuva se u spomenutoj skupini Diplomata et acta u Državnom 
arhivu u Dubrovniku.#% U pismu Dubrovačke republike Osman paši trebinj- 
skom, s izvanredno lijepom bosančicom, provedena je palatalizacija A iN 


(A N=nj, A A _=1j). Prema tome, ovaj je specifičan način palatalizacije 


bio prošireniji, nego što se misli, pa se osim u bosansko-hercegovačkoj i dal- 
matinskoj bosančici upotrebljavao i u dubrovačkoj. 

Najmanje je proučen razvitak brzopisa na crnogorskom području. Čini 
se da se u graničnim crnogorsko-hercegovačkim krajevima i u obalnom, mle- 


tačkom području upotrebljavao brzopis veoma srodan dalmatinskom i bo-: 


sansko-hercegovačkom. U Boki Kotorskoj upotrebljavao se isključivo takav 
tip brzopisa. Taj bokokotorsko-crnogorski pojas bosančice bio je, koliko se to 
može utvrditi po pristupačnim dokumentima, ipak ograničen i uzak. 
Pismo Radulića Kneževića i njegove braće dubrovačkom knezu (XVIII 
st.)" pisano je brzopisom koji je srodan bosančici, a donekle i pismo kneza 


68 Isto, br. 3278/74. 
#4 Faksimil kod B. Zelić-Bučan, Bosančica..., br. 30. 
#5 Državni arhiv u Dubrovniku, Diplomata et acta, br. 3278/71. 


#6 Isto, br. 3278/33. Nekoliko faksimila različitih tipova bosančice hercegovačkih 
muslimana XVII st. vidi uz raspravu Č. Truhelke, Nekoliko mlađih pisama her- 
cegovačke gospode pisanih bosanicom iz dubrovačke arhive, GZM XXVI, 1914, 477— 
—94, Tab. II—V. 


#7 Usp. na primjer Disciplinsku naredbu splitskog arhiđakona Jerolima Radića 
iz 1634, Mošin, ćirilski rukopisi... II, 127, br. 146. 

#8 Br, 3278/134, 135, 137; br. 3281/61 — prva četvrtina XVIII stoljeća. 

#9 Isto, br. 1984/A—43. 

Luke iz Maine (XVIII st.),'% iako je tu očitiji utjecaj crkvenog brzopisa u 
obliku slova i u grafiji (na primjer, od poluglasova =). Sasvim je blizak bo- 
sančici brzopis pisma kneza i svih Banjana dubrovačkom knezu od 20. V 
1717.7! i morfološki i grafijski (ima poluglas & ). Nasuprot tome, crnogorski 
vladike upotrebljavale su drugačiji tip brzopisa, tzv. bekavicu,"* koji nema 
gotovo nikakve sličnosti s bosančicom, ni morfološki, ni grafijski, ni jezično. 
Takvim je brzopisom pisano, na primjer, pismo crnogorskog »samozvanca« 
Šćepana Malog Dubrovačkoj republici od 5. VIII 1771.78 i pismo vladike Save 
Dubrovačkoj republici iz mjeseca rujna 1771.7* Faksimil takvog brzopisa pri- 
stupačan je u Mošinovim Ćirilskim rukopisima II, str. 108, br. 124 (isprava 
vladike Save iz god. 1777). Između ova dva osnovna tipa brzopisa na crno- 
gorskom području bilo je više varijanata. Dokument iz god. 1771, iz Paštro- 
vića," pisan je brzopisom koji je morfološki srodan bosančici, a i neka gra- 
fijska obilježja (na primjer palatalizacija sa znakom A: A A =1]j) približa- 
vaju ga bosančici. 

O obilježjima bosančice u Dalmaciji, osobito o poljičkoj bosančici, već je 
dosta u literaturi rečeno. Mošin je precizirao paleografijski i pravopisni kri- 
terij za poljičku bosančicu,"% a B. Zelić-Bučan govori o dalmatinskoj bosan- 
čici u posebnoj raspravi." Dodat ćemo samo nekoliko napomena. Bosančica 
nije pravo kurzivno pismo. Slova se pretežno pišu odvojeno, pa je za nju 
tačnija oznaka minuskule. Ali u XVII, a osobito u XVIII st., javljaju se izra- 
ziti kurzivni elementi i težnja za vezivanjem vodoravnih poteza dva ili više 
slova, na primjer u Matrikuli sv. Kuzme i Damjana u Poljicima iz 1619.7 i 
Disciplinskim naredbama nadbiskupa Sforze Ponzonija za poljičko svećenstvo 
iz 1620.'% Težnja za spajanjem vodoravnih poteza slova dovodi do morfološke 
promjene nekih slova: tako kosa prečka slova N dobiva horizontalni položaj, 
pa čitavim tekstom dominiraju ravni potezi slova na položaju prve gornje 
crte, što postaje paleografijskim obilježjem bosančice. Neki tipovi bosančice 
odlikuju se pojednostavnjenim duktusom, pa imaju gotovo »epigrafski« izgled, 
kao, na primjer, u pismu Sitnjana splitskom generalnom vikariju Oršiloviću 
iz 1652.%% Potezi slova su jednostavni, ravni, bez suvišnih zaobljenja; tekstom 
dominiraju vodoravni potezi slova, koje sijeku lagano u desno nagnuta stabla 
slova. Koliko je morfološka analiza, bez paleografijskog uspoređivanja tek- 
stova nedovoljna, svjedoči usporedba pisma Sitnjana sa srpskim brzopisom 


% Isto, br. 1984/A—173. 
71 Isto, br. 3278/47. 


'* O tom tipu brzopisa usp. Mošin, Metodološke bilješke..., 178, i Cirilski 
rukopisi... I, 13. 


78 Državni arhiv u Dubrovniku, Diplomata et acta, br. 3279/6a. 
“A Isto, br. 3279/24a. 

75 Isto, br. 3279/20a. 

"€ Mošin, Cirilski rukopisi..., I, 14. 

77 B. Zelić-Bučan, n. dj. 

"#8 Mošin, Cirilski rukopisi..., IL, 126, br. 144. 

7% Isto, 126, br. 145. 

#0 Isto, 128, br. 147. 

XVII st.8! ili s tzv. bekavicom XVIII stoljeća." Iako u sva tri teksta nalazimo 
četvrtasto B i minuskulno, položeno 5, ipak se sva tri teksta tako temeljito 
međusobno razlikuju, a osobito pismo Sitnjana sa svojim kao isklesanim duk- 
tusom, da ih povezuje samo zajedničko minuskulno podrijetlo. Neki tipovi 
bosančice odlikuju se skladnošću, kao na primjer Smrt bl. dive Marije iz 
XVII stoljeća." Bosančica XVIII st. pokazuje više kurzivnih elemenata, pa 
neka slova dobivaju kurzivni oblik (na pr. dvopotezno H).“ Čini se da su ti 
kurzivni elementi i opći izgled tih kasnih tekstova bosančice rezultat utjecaja 
latiničkog kurziva. 

U spomenutoj raspravi Nedeljković izražava svoje nesiaganje s terminom 
»zapadna ćirilica« (Jagić, Rešetar, Mošin, Vrana) i ističe: »Zato mislim da ni 
termin zapadna ćirilica? nema opravdanja, jer polazi od pretpostavke [...] da 
na istoku u našoj zemlji u periodu XVI—XVIII veka nema skoropisa.« Me- 
đutim, termin »zapadna ćirilica« nije potekao od te pretpostavke, već od kon- 
statacije da pojedini tipovi ćirilice (ne samo ćirilskog brzopisa!) imaju na za- 
padno-ćirilskom području zajednička obilježja, različita od obilježja ćirilskog 
poluustava, brzopisa ili kurziva na istočnom području. Brzopisa je bilo i na 
istočnom i na zapadnom ćirilskom području. Njihovo paleografijsko podrije- 
tlo je zajedničko i oba su dio južnoslavenske ćirilice, ali se ipak međusobno 
znatno razlikuju. Kako je već ranije spomenuto, na razvitak brzopisa utjecali 
su najrazličitiji elementi. Dok je XVI, XVII i XVIII st. razdoblje cvata ćiril- 
skog brzopisa na bosansko-hercegovačkom i dalmatinskom području, u istom 
razdoblju na području Srbije nije bilo povijesnih uvjeta za takvu pojavu. TJ 
svojim »Metodološkim bilješkama o tipovima pisma u ćirilici« (Zagreb, 1965) 
Mošin konstatira da »ni u Srbiji, ni pogotovo u Bugarskoj, u tim stoljećima 
turskog jarma nije uopće bilo državnog samostalnog života, a prema tome ni 
vladalačkih kancelarija. Zajedno s gubitkom političke samostalnosti presječen 
je i razvoj kancelarijskog poslovanja, a s time u vezi i prirodna evolucija kan- 
celarijskog pisma. U XV—XVII vijeku na Balkanu živi gotovo sama crkvena 
knjiga s tradicionalnim poluustavnim pismom, a brzopis životari u zapisima 
na knjigama, sve dok nije nova škola donijela nove tipove kurzivnog pisma 
s novim školskim pravopisom« (179—80). U Srbiji je zbog turske vlasti pisme- 
nost bila ograničena na crkvu, pa se nije razvio brzopis pučkih slojeva kao u 
Dalmaciji. S druge strane, sačuvani brzopisni fragmenti pokazuju snažan utje- 
caj crkvene pismenosti. Mošin konstatira da bi se u razdoblju od XV—XVII 
st. »mogla nazrijeti dva glavna tipa srpskog brzopisa. Prvi u većoj mjeri čuva 
vezu s poluustavom i većinom dolazi u zapisima na knjigama, a kasnije i kao 
brzopisni tip knjiškog pisma. Drugi tip mogli bismo nazvati epistolarnim: u 
njemu se više osjećaju tragovi srednjovjekovne kancelarijske minuskule, a u 
toku XVI i XVII vijeka on dolazi pod jači utjecaj spoljnih faktora, napose la- 
tinskog pisma koje je moćno prodiralo na pravoslavni Balkan zajedno s kato- 


81 Isto, 102, br. 117. 
82 Isto, 104, br. 119. 
*8 Isto, 130, br. 149. 
84 Isto, 138, br. 163; 142, br. 168. 
85 Nedeljković, n. dj., 280, bilj. 3. 

ličkim misionarstvom u doba kontrareformacije«*% i upozorava pri tom na mar- 
čanske dokumente, spise episkopa Pavla Zorčića u Čirilskim rukopisima JAZU 
II (br. 113, 114, 115). 

Ovi tipovi brzopisa na istočnom području, kojima bismo mogli dodati još 
neke varijante u većoj ili manjoj morfološkoj ovisnosti o poluustavnim tek- 
stovima,7 čine jednu grupu brzopisa, dok različiti tipovi brzopisa na zapadnom 
području tvore drugu grupu sa svojim obilježjima. Oba tipa brzopisa povezuju 
minuskulni elementi (mnogo izrazitiji na zapadnom području), ali im je 
grafijski sistem i pravopis, zatim njihov opći izgled, ovisan o različitom 
duktusu slova, drugačiji. Zbog toga s pravom govorimo o »zapadnoj ćirilici« 
i o »posebnom razvoju ćirilice na zapadnobalkanskom terenu« (Mošin), imajući 
pri tom na umu da »poseban razvoj« ne označava neku paleografijski sasvim 
izoliranu, posebnu, ćirilici suprotnu vrstu pisma, već konstataciju njezinih 
osobitosti. 

Izneseno mogli bismo ovako sažeti: 

1. bosančicom nazivamo brzopis na zapadnom području ćirilice, odnosno 
onaj tip južnoslavenskog brzopisa koji se od XV do XIX st. (razdoblje cvata: 
XVI—XVIII st.) upotrebljavao u Bosni i Hercegovini, čitavoj srednjoj Dalma- 
ciji, osobito u Poljicima, na području Dubrovačke republike, u Boki Kotorskoj 
i dijelom na području Crne Gore; 

2. na istočnom području ćirilice upotrebljavali su se u tom razdoblju dru- 
gačiji tipovi brzopisa; 

3. bosančica se paleografijski, grafijski i pravopisno razlikuje od tipova 
brzopisa na istočnom području; 

4. svi ovi tipovi brzopisa, na zapadnom i istočnom ćirilskom terenu, sa- 
stavni su dio općenitog razvitka južnoslavenske ćirilice; 

9. sam termin bosančica nije bitan; upotrebljavamo ga kao oznaku za pa- 
leografijsko preciziranje brzopisa zapadne ćirilice; 

6. paleografijska, grafijska i pravopisna obilježja bosančice temelje se na 
bosansko-humskoj ćirilskoj tradiciji i u skladu su s osobitostima zapadne 
Ćirilice. 


86 Mošin, Metodološke bilješke..., 176. 


87 Skupina hilandarskih pisama iz XVI st. u Državnom arhivu u Dubrovniku, 
Diplomata et acta, br. 452/10—16, 20, koja su pisana različitim tipovima pisma od 
poluustava do brzopisa, pokazuje tipove kancelarijske ćirilice crkvenih krugova. 

